คลังจ่อปรับรอบสองจีดีพีปีนี้6-7%หลังไตรมาสแรกเศรษฐกิจขยายดี
สศค. เล็งขึ้นเป้าจีดีพีปีนี้เป็น 6-7% หลังไตรมาสแรกเศรษฐกิจโตกระฉูด 2-2.5%
28 เม.ย. 2555

สศค. เล็งขึ้นเป้าจีดีพีปีนี้เป็น 6-7% หลังไตรมาสแรกเศรษฐกิจโตกระฉูด 2-2.5% 
นายสมชัย สัจจพงษ์ ผู้อำนวยการสำนักงานเศรษฐกิจการคลัง (สศค.) เปิดเผยว่า สศค.ประเมินว่า แนวโน้มการเติบโตของตัวเลขผลิตภัณฑ์มวลรวมภายในประเทศ (จีดีพี) ปีนี้ มีโอกาสเติบโตได้สูงถึง 6-7% สูงกว่าค่าเฉลี่ยที่คาดการณ์ไว้ 5.5% หรือช่วงคาดการณ์ 56% หากทิศทางเศรษฐกิจยังขยายตัวได้อย่างแข็งแกร่ง 
ทั้งนี้ ในเดือน มิ.ย. จะปรับประมาณการจีดีพีปี 2555 อีกครั้ง หลังจากนี้อาจต้องพิจารณาปัจจัยเสี่ยงเรื่องปัญหาค่าครองชีพที่ปรับตัวสูงขึ้นเข้าไปด้วย ซึ่งต้องยอมรับว่าปัจจัยเสี่ยงดังกล่าวมีผลต่อภาพรวมเศรษฐกิจอย่างแน่นอน 
สำหรับปัจจัยหนุนต่างๆ ที่ยังอยู่ในเกณฑ์ดี เชื่อว่าจะช่วยให้การจัดทำงบประมาณขาดดุล มีความชัดเจนมากยิ่งขึ้น ซึ่งจะเป็นไปตามนโยบายของนายกิตติรัตน์ ณ ระนอง รองนายกรัฐมนตรี และ รมว.คลัง เนื่องจากเศรษฐกิจไทยยังอยู่ในเกณฑ์ที่มีเสถียรภาพสูง จากทุนสำรองเงินตราต่างประเทศที่อยู่ในเกณฑ์ดี การว่างงานต่ำ เงินเฟ้อ และดอกเบี้ย อัตราและเปลี่ยน นโยบายการเงินการคลังที่อยู่ในระดับที่ควบคุมได้ 
นายสมชัย ยังได้กล่าวถึงภาวะเศรษฐกิจไทยไตรมาส 1/2555 ว่า มีโอกาสขยายตัวได้ที่ระดับ 2-2.5% จากช่วงเดียวกันปีก่อน เนื่องจากแนวโน้มการลงทุนของภาคเอกชนที่เติบโตอยู่ในเกณฑ์ดี แต่ปัจจัยที่น่ากังวล ได้แก่ แนวโน้มการส่งออกที่ยังไม่มีการฟื้นตัวอย่างชัดเจน แม้ว่าจะเริ่มปรับตัวดีขึ้น แต่เชื่อมั่นว่าในช่วงไตรมาส 2/2554 ภาคการส่งออกจะกลับมาฟื้น